สวัสดีค่ะ..พอดีหนูมีตกขาวเป้นแบบเมือกๆบางทีก็เป้นแบบนมบูด..มีกลิ่นหมิ่นคาวอับๆ หนูเป้นมา2-3 เดือนแล้วคะแต่บางครั้งตกขาวก็ไหลออกเยอะ..บางวันก้อไม่มีมีบางแต่ก็น้อย.แล้วมีเลือดสีอ่อนๆซึมออกมาแต่ไม่เยอะหรอกค่ะ.พอตอนมีอะไรกับแฟนบางครั้งก็ปวดท้องน้อยขึ้นมาแต่เจ้บไม่มากค่ะและ.มีอาการคันบริเวรรอบนอกแล้วก็แถวๆปากช่องคลอดด้วยค่ะ แต่อาการคันนานๆสักครั้ง...อาการแบบนี้คืออะไรค่ะ ( กลัวจะเป้นอัตรายค่ะ )
สวัสดีค่ะ เจนนี่,อาการตกขาวที่คล้ายนมบูด มีกลิ่นเหม็นคาว มีเลือดปนเล็กน้อย มีอาการคันรอบๆ ปากช่องคลอด และปวดท้องน้อย ถือเป็นอาการตกขาวที่ผิดปกติ โดยอาจเกิดได้จาก1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย แต่มักไม่มีกลิ่นเหม็น2. การติดเชื้อแบคทีเรียในช่องคลอด ตกขาวมักมีปริมาณที่มากขึ้น อาจมีสีเหลืองหรือเทาขุ่น มีกลิ่นเหม็นเหมือนคาวปลาไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้3. การติดเชื้อปรสิต ถือเป็นการติดเชื้อจากการมีเพศสัมพันธ์ ตกขาวจะมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม เป็นโรคติดต่อจากการมีเพศสัมพันธ์เช่นกัน ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์ หากปล่อยทิ้ง5.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน หรือมีเลือดออกกะปริดกะปรอย เลือดออกขณะมีเพศสัมพันธ์ในกรณีของเจนนี่ อาจเกิดจากการติดเชื้อมากกว่า 1 ชนิด เช่น อาจมีมดลูกอักเสบจากการเคยติดเชื้อหนองในแท้หรือหนองในเทียม และมีการติดเชื้อราในช่องคลอดและที่บริเวณอวัยวะเพศภายนอกร่วมด้วย หรือมีมะเร็งปากมดลูกร่วมกับการติดเชื้อรา เป็นต้นดังนั้น แนะนำให้ เจนนี่ไปพบสูติ-นรีแพทย์เพื่อตรวจหาสาเหตุ และหากยังไม่เคยตรวจหามะเร็งปากมดลูก ควรตรวจด้วยค่ะ